Keskustelu:Rovaniemi

message: Artikkelissa mainitaan Antti Anatomy kohdassa "Tunnettuja rovaniemeläisiä". AA:sta kertova artikkeli tosin mainitsee syntymäpaikaksi Ivalon.
Tässä ei kyllä ole faktat ihan kohdallaan. Kokonaispinta-ala on 100,91 km², josta maata 94,28 km² (katso vaikkapa kunnat.net); ja kuntaliitoksen jälkeen pinta-alaksi tulee 8 016,42 km² (maa-ala 7 600,73 km²). Asukasluvuksi muodostuu vajaat 58 000 (Rovaniemi 35 377 as, Rovaniemen mlk. 22 123 as. 31.12.2004) 
Rovaniemen perustamisvuosi ei myöskään ole 1960, vaan tuona vuonna Rovaniemestä tuli kaupunki; tarkka perustamisajankohta ei ole tiedossa, mutta vanhin Rovaniemeä koskeva asiakirjamaininta on päivätty 7.9.1453.
Myös pakkasennätys on rikottu: -47,5 °C 28.1.1999 (melko varmasti Apukassa, jossa edellinenkin ennätys mitattiin 1941 – Apukka on itse asiassa maalaiskunnassa, yli 10 km kaupungista). Olen myös nähnyt mainittavan, että Rovaniellä olisi mitattu +32,3 °C v. 1960 – virallisissa yhteyksissä olen tosin nähnyt mainittavan saman lukeman kuin tälläkin sivulla, olikohan tuo vuoden 1973 paikkeilta. Vaikka eiköhän kuntaliitos pane nämäkin tilastot uusiksi.
En nyt viitsinyt sorkkia itse artikkelia – eikä taida kannattaakaan ennen kuntaliitosta.
Rovaniemi ei ole pinta-alaltaan Euroopan suurin kaupunki. Se on Kiiruna 19 446,8 km².
replies: text: Onkohan Rovaniemeä suurimmaksi kehuttaessa sitten harjoitettu ns. pilkun manipulointia Ruotsin kaupunkikäsitteen kanssa? Stad tarkoittaa yleensä (tarpeeksi ison) kunnan keskustaajamaa, erittäin harvoissa tapauksissa kokonaista kuntaa. Kyltti Kiirunan alueelle tultaessa kertoo kyseessä olevan "Kiruna kommun". Oami 28. huhtikuuta 2006 kello 08.34 (UTC)
replies: text: :Juuri tästä on kyse: kaupunkien koko- ym. vertailuihin otettavat paikat määräytyvät paikallisten määritelmien mukaan, kansainvälistä kaupungin määritelmää ei taida ollakaan. Kiiruna on kyllä Rovaniemeä suurempi, mutta Ruotsin määritelmän mukaan se ei ole kaupunki, tosin se on ennen ollut. Maailman suurin kaupunki pinta-alaltaan on ilmeisesti Australian Kalgoorlie.

message: Koko bändi ei ole Rovaniemeltä. Adoptointiin lähde??--Frank 1. kesäkuuta 2006 kello 15.33 (UTC)
thread_title: Lordi

message: Lista kaupunginosista kaipaisi huomiota. Kyliä on Rovaniemellä noin viisikymmentä ja kaupunginosiakin runsaasti. sanotaan kaupungin sivulla. Wikipedian listassa on 43 ja omastakin mielestä jotain uupuu mm. Pöykkölä. Vai onko maalaiskunnan ja kaupungin yhdistyessä tehty myös asemakaavamuutoksia ja kaupunginosia yhdistelty isommiksi kokonaisuuksiksi? --Duke 18. joulukuuta 2006 kello 00.12 (UTC)
thread_title: Kaupunginosat

message: Esim. kaupunginvaltuuston jakautuminen. --128.214.205.5 21. tammikuuta 2008 kello 16.09 (UTC)
thread_title:  Politiikka 

message: Rovaniemeä pidetään pinta-alaltaan Euroopan suurimpana kaupunkina, mutta onko se sellainen? Kaupungiksi kutsutusta Rovaniemen kunnasta vain pieni osa on kaupunkimaisesti rakennettu. Loput tästä suunnattomasta "kaupungista" lienee metsää ja tunturia. Todellisuudessa Rovaniemi on paitsi Lapin läänin, myös Rovaniemen kunnan pääkaupunki. Rovaniemen kunnasta taas vain pieni osa on Rovaniemi-nimistä kaupunkia. Kiirunaa kutsuttiin aikoinaan koko maailman suurimmaksi kaupungiksi, mikä perustui samaan älyttömyyteen kuin Rovaniemen kutsuminen Euroopan suurimmaksi. Katsokaa myös tämä adressi. Jaakko Leinonen 29. huhtikuuta 2008 kello 10.34 (UTC)
replies: text: Suomessa sen enempää kuin Ruotsissakaan ei kuntaa ja sen keskustaajamaa eroteta toisistaan hallinnollisessa mielessä; ainoana poikkeuksena Jyväskylä ja sen maalaiskunta, jotka nekin yhdistetään tämän vuoden jälkeen. Siinä mielessä yksittäisellä kunnalla ei voi olla pääkaupunkia. Sinänsähän tieto kaupunkien pinta-alallisesta suurimmuudesta on joka tapauksessa triviakikkailua, niiden rakenteet vaihtelevat sen verran paljon eri puolilla maailmaa. --Oami 29. toukokuuta 2008 kello 17.00 (UTC)
replies: text: :Sen verran pitää korjata, että Jyväskylä ja Jyväskylän mlk eivät mitenkään erotu Suomessa. Molemmat ovat täysin normaaleita kuntia. Ruotsin sekava järjestelmä on jäänyt vähän hämäräksi. --ML 29. toukokuuta 2008 kello 17.11 (UTC)

text: :Jyväskylä ja Jyväskylän maalaiskunta eivät ole poikkeus. Molemmat ovat normaaleja, toisistaan erillisiä kuntia. Jyväskylän keskustaajamasta osa sijaitsee maalaiskunnan puolella. Käyttäkää tervettä järkeä. Metsä- ja tunturierämaan kutsuminen kaupungiksi on kaupunki-sanan harhaanjohtavaa käyttöä. Kaupunki tarkoittaa suurehkoa taajaan asuttua aluetta. Rovaniemen kunnasta tällaista on vain pieni osa. Hallinnollisesti keskustaajama ei erotu muusta kunnasta, mutta kyseessä ei ole hallinnollinen asia. Kaupungit kuuluvat kuntiin, mutta niillä ei ole muun kunnan hallinnosta erillistä hallintoa.Jaakko Leinonen 8. kesäkuuta 2008 kello 17.18 (UTC)
replies: text: ::Normaalia ei ole ainakaan se, että kunnan hallinto ei fyysisesti sijaitse kunnan alueella. En äkkiseltään keksi, onko tällaisia kuntia muita kuin Jyväskylän maalaiskunta; tämä tosin on asian vierestä. Itse asiasta sen verran, että käsittääkseni Wikipedian tarkoitus ei ole kommentoida vallitsevan asiaintilan järkevyyttä. Itse asia on täysin yksikäsitteinen ja seurausta kuntajako- ym. laeista; Rovaniemi ja koko sen alue on yksi kunta ja kaupunki, Rovaniemen kaupunki. On ihan ymmärrettävää kysyä, onko tässä mitään järkeä, mutta sen kysymyksen paikka ei ole Wikipedia vaan vaikkapa eduskunta tai Rovaniemen kaupunginvaltuusto. --Oami 8. kesäkuuta 2008 kello 22.21 (UTC)

text: EU:n määritelmän mukaan kaupungissa elää ainakin 50 000 henkeä ja sen asukastiheys on yli 500 as/km. Edes Tampere ei täytä näitä mittoja. --qWerk 29. toukokuuta 2008 kello 17.17 (UTC)
replies: text: :Tampereen väittäminen ei-kaupungiksi perustuu EU:n määritelmän erikoiseen tulkintaan. Tampereen kunta käsittää kaupunkimaisen alueen lisäksi maaseutua, joten koko kunnan väentiheys jää alle 500:n, mutta on älytöntä ajatella, että kaupunki on aina yksi kokonainen kunta. 60-luvulla Tampereen kunnankin väentiheys oli yli 500 asukasta neliökilometrillä, mutta sittemmin se on laskenut kuntaliitosten myötä. Jaakko Leinonen 8. kesäkuuta 2008 kello 17.18 (UTC)
----
Tuskin tässä artikkelissa kannattaa käsitellä Rovaniemen VPK:n soittokuntaa noinkin laajasti. Jopa itse VPK alkanee olla merkittävyyden rajoilla. --ML 4. heinäkuuta 2008 kello 15.45 (UTC)
thread_title:  Rovaniemi Euroopan suurin kaupunki? 

message: Voitaisiinko lisätä listaan Suomen SonyBMG:n toimitusjohtaja Kimmo Valtanen? Hänhän on Rovaniemeltä kotoisin.--Lordisami 9. kesäkuuta 2009 kello 23.17 (EEST)
thread_title:  Tunnettuja Rovaniemeläisiä 

message: Väkiluvun saisi päivittää ajantasalle ja lähteenä käyttää esim. tätä. –Anonymous87 15. lokakuuta 2010 kello 02.45 (EEST)
thread_title:  Väkiluku 

message: Artikkelin mukaan Rovaniemi on ollut Suomen pohjoisin kaupunki vuoden 2006 kuntaliitoksesta lähtien
Kuitenkin Kemijärven artikkelissa pohjoinen koordinaatti on 66°42 ja Rovaniemen 66°30. Tietenkin kaupungin koko alueen pohjoisin osa on pohjoisempana kuin Kemijärven. En kyllä tiedä kannattaako keskustaajamaa eli sitä varsinaista kaupunkia edes huomioida erikseen. 109.240.150.99 8. helmikuuta 2019 kello 07.58 (EET)
replies: text: Kyllä kannattaa. Minä mieltäisin Suomen pohjoisimman kaupungin naapurin Ruotsin systeemillä, eli mieluummin keskustaajaman kuin hallinnollisen alueen perusteella. August-54 (kommentit) 15. helmikuuta 2019 kello 19.14 (EET)
thread_title:  Suomen pohjoisin kaupunki 

message: Artikkelissa kerrotaan Rovaniemen kulttuurista kahdessa osiossa joka saattaa tuntua lukijasta oudolta. Eikö niitä voisi yrittää yhdistää yhdeksi osioksi? -- Cimon Avaro 7. huhtikuuta 2021 kello 04.27 (EEST)
thread_title:  Kahdennetty kulttuuri